‘আগে গেলে বাঘে খায়, পিছে গেলে সোনা পায়’— বিরাট কোহলিদের ক্ষেত্রে কি সত্যি হবে এই বাংলা প্রবাদ? রাঁচি টেস্টের প্রথম কয়েক ঘণ্টা খেলা দেখে এখনই এমনটা বলা সম্ভব নয়। তবে, এদিন তৃতীয় টেস্ট শুরুর প্রথম কয়েক ঘণ্টায় যেভাবে অস্ট্রেলিয়া উইকেট হারাল তাতে মুখে হাসি ফুটতে পারে বিরাটের। তবে সেই হাসি বেশিক্ষণ স্থায়ী হতে দিলেন না স্বয়ং ক্যাপ্টেন স্টিভ স্মিথ। কোহলি যেখানে চোট পেয়ে মাঠের বাইরে ছিটকে গিয়েছে। সেখানে ২২ গজে দাপট অব্যাহত অজি অধিনায়কের। ১৪০/৪ হয়ে যাওয়ার পর ম্যাক্সওয়েলের সঙ্গে জুটি বেঁধে স্মিথের ‘দৌরাত্ম্যে’ দিনের শেষ পর্যন্ত স্কোর ২৯৯/৪। স্টিভ স্মিথের (১১৭) সেঞ্চুরির পর শতরানের অপেক্ষায় রয়েছেন গ্লেন ম্যাক্সওয়েলও (৮২)। পঞ্চম উইকেটে প্রথমদিন স্মিথ-ম্যাক্সওয়েল যোগ করে যান ১৫৯ রান। বৃহস্পতিবারই ৫০০০ রান পূর্ণ করে নিলেন স্মিখ। ইনিংসের বিচারে সপ্তম দ্রুততম ৫০০০ রান করেন তিনি। এই রানে পৌঁছোতে তাঁর লেগেছে মাত্র ৯৭টি টেস্ট।

অর্ধশতরান করার পর গ্লেন ম্যাক্সওয়েল। সৌঃ পিটিআই 
আরও পড়ুন... 
ম্যাচ গড়াপেটার মারাত্মক অভিযোগ। ক্রিকেট থেকে সাসপেন্ড করা হচ্ছে তারকা এই ক্রিকেটারকে 
আফ্রিদিকে ফোন শাহরুখ খানের। যা প্রস্তাব দিলেন তাতে কেকেআর ভক্তদের জন্য দুর্দান্ত খবর
প্রথম দু’টি টেস্টেই ভারত প্রথমে ব্যাট করেছিল। এর ফল কী দাঁড়িছিল, তা সকলেই দেখেছেন। কারণ, প্রথম দিন থেকেই দু’টি টেস্টে যেভাবে বল ঘুরতে শুরু করেছিল তার পুরো ফায়দাটাই তুলেছিল অস্ট্রেলিয়া। তাদের দুই স্পিনার নাথান লিয়ঁ এবং ও’কিফ ভারতীয় ব্যাটিং লাইনআপকে দুরমুশ করেছিলেন।
রাঁচি টেস্টে টসে জিতেও স্টিভ স্মিথ কেন এই পথে হাঁটলেন না তাতে অবাক ক্রিকেট বোদ্ধারা। কারণ, রাঁচিতেও যে ঘূর্ণি উইকেট হয়েছে তা পিচের কালো মাটি বেরিয়ে আসা দেখেই পরিষ্কার। তা হলে প্রথম দু’টি টেস্টে যে রাস্তায় হেঁটে স্মিথরা ভারতীয় ব্যাটিং গলা টিপে ধরেছিলেন, এদিন সেই সাফল্যের ফর্মূলা থেকে কেন বের হলেন? প্রশ্ন কিন্তু থেকেই যাচ্ছে। ক্রিকেট বিশেষজ্ঞরা মনে করেছিলেন, টসে জিতে স্মিথরা ভারতকে ব্যাট করতে পাঠাবেন। সেই রকমটা হয়নি। প্রথমে ব্যাট করতে নেমে অস্ট্রেলিয়া মধ্যাহ্নভোজের বিরতির আগেই ৩টি উইকেট হারায়। স্কোরবোর্ডে অস্ট্রেলিয়ার রান তখনও ১১০ পার হয়নি। প্রথম দিনে পুরোটা সময় ব্যাট করতে পারবে তো অস্ট্রেলিয়া? এই প্রশ্নও কিন্তু উঠে গিয়েছিল। তবে স্মিথ একা কুম্ভ হয়ে বাকি দিনটা একাই কাটিয়ে দেন। দোসর হিসেবে আবির্ভূত হন ম্যাক্সওয়েল।